বার্সেলোনা চেয়েছিল পাউলো দিবালা আর ফিলিপে কৌতিনহোকে। কিন্তু পেয়েছে পাউলিনিয়োকে! এই মৌসুম শুরুর আগে, গ্রীষ্মকালীন দলবদলের সময় এমন মজার চুটকিই ছড়িয়েছিল সামাজিক যোগাযোগ মাধ্যমে। তবে লিভারপুলে খেলা ব্রাজিলিয়ান তারকা কৌতিনহোর জন্য ১১৪ মিলিয়ন পাউন্ড পর্যন্ত প্রস্তাব করেছিল কাতালানরা; কিন্তু রাজি হয়নি অ্যানফিল্ড কর্তৃপক্ষ। এবার তার চেয়েও দর বাড়িয়ে বার্সেলোনা প্রস্তাব করেছে লিভারপুলের কাছে। এবারের প্রস্তাব ১৩৩ মিলিয়ন পাউন্ডের, তবে লিভারপুল কর্তৃপক্ষ ১৬০ মিলিয়নের কমে রাজি হবে না বলেই গোঁ ধরে আছে।